ปกติรอบเดือนมาตรงประจำทุกเดือน รอบประมาน 26-31 วันค่ะ มีปจด. วันที่ 19/11 กินยาคุมฉุกเฉิน ไป29-30/11 ต่อมามีเลือดออกกระปิดกระปอยไม่เยอะ ประมานวันที่ 5-8/12 (คาดว่าน่าจะเป็นผลของยา) และมีเลือดออกอีกครั้งตามรอบเดือน ปริมาณเหมือนประจำเดือนปกตื วันที่ 17-22/12 หลังจากนั้นมีเพศสัมพันธ์หลั่งนอก วันที่ 26/12 กับ 1/1 จนถึงวันนี้ประจำเดือนยังไม่มาเลยค่ะ แต่เมื่อวาน 16/1 (หลังจากปัสสาวะ9โมงเช้า ไม่ได้ทานข้าวเช้า+ดื่มน้ำนิดหน่อย) คิดว่าปัสสาวะน่าจะเข้มข้นพอ เลยลองตรวจปัสสาวะตอน 13.00น. ขึ้น 1 ขีดค่ะ มีโอกาสท้อง/ท้องนอกมดลูกไหมคะ หรือเป็นเพราะเดือนธันวา มีเลือดออก 2 ครั้ง เดือนมกราถึงยังไม่มา ควรรออีกกี่วัน ควรตรวจซ้ำอีกครั้งเมื่อไรคะ เป็นไปได้ไหมว่าประจำเดือนรอบนี้จะมาล่าช้า ตอนนี้แค่รู้สึกเหมือนคัดตึงหน้าอกนิดหน่อย ตัวรุมๆนิดหน่อย แต่ไม่มีอาการอย่างอื่นร่วมด้วยเลยค่ะ อาการโดยรวมปกติ ควรทำยังไงต่อดีคะ
สวัสดีค่ะการใช้ยาคุมฉุกเฉินซึ่งเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนดหลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ แต่อย่างไรก็ตามประจำเดือนควรจะต้องมาไม่เกิน35 วันจากรอบก่อนการที่ประจำเดือนไม่มาหลังการใช้ยาคุมฉุกเฉิน ควรจะต้องตรวจเรื่องการตั้งครรภ์ให้แน่ชัด เลือดที่ออกตามหลังมานั้นอาจจะเป็นผลข้างเคียงจากยา โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป